Case ID: 1113660
Sentence 2: Kassasiya şikayətinin dəlilləri Kassasiya şikayəti onunla əsaslandırılmışdır ki, apellyasiya instansiyası məhkəməsi tərəfindən qərar qəbul edilərkən maddi və prosessual hüquq normalarının pozuntusuna yol verilmiş, Müdafiə nazirinin 0551 №-li xx xxxxxx 2009-cu il tarixli əmri ilə iddiaçı “Hərbi xidmətkeçmə haqqında” Əsasnamənin 78-ci maddəsinə müvafiq olaraq 408-ci Aviasiya bazasınn (408№-li hərbi hissə) şəxsi heyət bölməsinin (A1) zabiti-bölmə rəisinin müavini (tərbiyə işinin təşkili üzrə) vəzifəsindən azad edilərək, bərabər vəzifəyə-həmin hərbi hissənin mühəndis X8 trenojorların hazırlanması və reqlament qrupunun rəisi vəzifəsinə təyin olunmuş, “Hərbi xidmətkeçmə haqqında" Əsasnamənin 72-ci maddəsi hərbi qulluqçuların vəzifələrə təyin edilməsi zamanı müəyyən şərtlərə riayət edilməsini nəzərdə tutur, həmin maddədə göstərilir ki, hərbi qulluqçular ştat vəzifələrinə təyin edilmək üçün onların birbaşa rəisləri tərəfindən təqdim edilirlər, N saylı hərbi hissənin komandiri son zamanlar səhhəti ilə əlaqədar olaraq praktiki uçuşları yerinə yetirə bilməməsinə, uzun müddət müalicə almasına baxmayaraq hərbi həkim komissiyasının qərarı ilə uçuş işinə yararsız, sıradankənar hərbi xidmətə yararlı sayılmasına görə iddiaçının uçuş işi ilə əlaqədar olmayan vəzifəyə təyin olunması barədə təqdimat vermiş, “Hərbi xidmətkeçmə haqqında” Əsasnamənin 72-ci maddəsinin “j” bəndində göstərilir ki, hərbi həkim komissiyası tərəfindən səhhətinə görə uçuşa
 yararsız hesab edilən, lakin həqiqi hərbi xidmətdə olmağın son həddinə çatmayan və səhhətinə görə hərbi xidmətə, yaxud dinc dövrdə sıradankənar xidmətə yararlı olan hərbi qulluqçular uçuşun yerinə yetirilməsilə 
 əlaqədar olmayan vəzifələrə təyin edilirlər, iddiaçı “Hərbi xidmətkeçmə haqqında” Əsasnamənin 72-ci maddəsinin “j” bəndində nəzərdə tutulan şərtə görə başqa vəzifəyə təyin edilmiş, hərbi qulluqçuların xidmət yerinin dəyişdirilməsi qaydaları isə “Hərbi xidmətkeçmə haqqında” Əsasnamənin 78-ci maddəsi ilə müəyyən edilmiş, həmin maddənin “b” bəndi xidməti zərurət olduqda, eləcə də hərbi qulluqçulardan daha məqsədəuyğun şəkildə istifadə etmək üçün onların bərabər vəzifələrə dəyişilməsi qaydasını nəzərdə tutur, konkret halda həm xidməti zərurət, həm də hərbi qulluqçudan daha məqsədəuyğun şəkildə istifadə edilməsi əsas götürülməklə iddiaçı başqa vəzifəyə keçirilmiş, iddiaçının başqa vəzifəyə təyin edilməsi əmrində hər hansı qanun pozuntusuna yol verilməmiş, həmçinin iddiaçı 9 il keçdikdən sonra inzibati aktı mübahisələndilrmiş, beləliklə, inzibati-prosessual qanunvericiliklə nəzərdə tutulmuş 30 günlük iddia müddətini ötürmüşdür.